Uuno Turhapuron veli

Uuno Turhapuron veli on vuonna 1994 julkaistu "epävirallinen" Uuno Turhapuro -elokuva, jota ei yleensä lasketa mukaan Turhapuro-elokuvasarjaan. Elokuvassa Uunon veljeä, Tarmoa, esittää näyttelijä Esko Salminen. Vesa-Matti Loiri ei itse esiinny elokuvassa, koska oli riitaantunut Spede Pasasen kanssa ennen kuvauksia. Vesa-Matti Loirin mukaan riita sai alkunsa erimielisyyksistä tehdä uusi Turhapuro-elokuva ilman elokuvasäätiön tukea. ==Tarina== Uuno Turhapuron veli, Tarmo Turhapuro palaa Suomeen Ruotsista kymmenen vuoden (turhan) opiskelun jälkeen. Uunon tapaan myös Tarmon lahjakkuus on uskomattomat selittelytaidot ja hän on päässyt kauniisiin ja rikkaisiin naimisiin. Tarmo ei ole myöskään hyvissä väleissä rikkaan anoppinsa kanssa. Samaan aikaan Uunon vaimolle, Elisabetille selviää Uunon olevan siepattu. Pian hän saa käsiinsä verisen kirjeen, jossa Uunon ryöstäjät vaativat Uunon appiukolta, vuoristoneuvos Tuuralta 100 000 markan lunnaita Uunon henkeä vastaan. Härski Hartikainen kuitenkin vain vähättelee koko tapausta uskoen että Uuno vain uskotteleekin olevansa napattu ja tällä tavoin saa kiristettyä appiukkonsa rahat itselleen. Piakkoin selviää myös Härskin olevan kidnapattu jolloin Sörsselsonille valkenee Uunon ja Härskin katalat aikeet kaapata appiukon rahat jättäen Sörsselsonin kuiville. Sörsselson päättääkin viedä Tuuran rahat uuden näyttelijälupauksen, Purkka-Pekka Puteliuksen avulla. Tuuran rahojen perässä on myös suurta kateutta tunteva Tarmon anoppi, joka on kyllästynyt kantamaan Suomen toiseksi rikkaimman henkilön titteliä. Hänen suunnitelmanaan on ostaa Härskiltä pilkkahinnalla tuulivoimalla toimiva moottorivene ja myymällä se Tuuralle useilla miljardeilla uskotellen sen olevan muka maailmaa mullistava keksintö. ==Tarmo Turhapuron hahmo== Esko Salmisen esittämä hahmon maskeeraukseen kuuluvat suuret ulkonevat hampaat ja musta "pottatukka". Tarmo Turhapuro sanoo olevansa bisnesmies ja johtaja kuten veljensä Uunokin. Hän kertoo myyneensä isoäitinsä Afrikan alkuperäisasukkaille. Hän väittää myös asuneensa kymmenen vuotta Ruotsissa, muttei tiedä edes mitä tarkoittaa ”god dag”. Pääasiallisena tulonlähteenä Tarmolla on rikas vaimo ja mahdollisesti tulevaisuudessa rikkaan anoppinsa perintö. == Näyttelijät == === Tekijät === * Ohjaus: Hannu Seikkula * Käsikirjoitus: Spede Pasanen * Kuvaus: Juha Jalasti * Leikkaus: Pekka Lampela * Äänitys: Pekka Lampela * Musiikki: Jaakko Salo * Puvustus: Helena Sinkkonen * Maskit: Saija Hakola * Kamera-assistentti: Timo Jalasti * Puomimies: Pauli Salminen * Valot: Kari Petäjäniemi * Järjestelyt: Esa Paajamaa & Teemu Sulaoja * Skripta (kuvaussihteeri): Reija Virolainen * Tuottaja: Pertti Pasanen * Tuotantopäällikkö: Reija Virolainen * Musiikin johto: Jaakko Salo * Muusikot: * Musiikin äänitys: Jukka Teittinen * Musiikin miksaus: Jukka Teittinen * Valokuvat: Reija Virolainen * Juliste: Pertti Pasanen * Tuotantoyhtiö: Spede-Tuotanto Oy, 1994 == Vastaanotto == Elokuva menestyi huonosti elokuvateattereissa keräten vain reilut 20 000 katsojaa, mikä johtui mahdollisesti siitä, ettei itse Uuno esiinny elokuvassa, vaikka filmi kantaa hänen nimeään. Silti kyseessä oli vuoden 1994 toiseksi katsotuin suomalaiselokuva Timo Koivusalon Pekon ja pojan jälkeen.https://elonet.finna.fi/Content/suomalaisen-elokuvan- vuosikymmenet?p=%2F1990-1999 Elokuva on esitetty televisiossa helmikuussa 2006, kesäkuussa 2007, helmi- ja joulukuussa 2014 sekä heinäkuussa 2018. Ensimmäinen televisioesitys tapahtui vasta 12 vuotta elokuvan ilmestymisen jälkeen. Finnkino julkaisi elokuvan DVD:nä 19. lokakuuta 2012. Vaikkei elokuvaa yleensä lasketa mukaan Turhapuro -sarjaan, se sisältyy Uuno – Täydellinen kokoelma -DVD-boxiin. == TV-esitykset == Päivämäärä Kanava Katsojamäärä 19.2.2006 MTV3 10.6.2007 MTV3 7.2.2014 MTV3 13.12.2014 MTV3 10.7.2018 Sub 83 000 13.2.2019 Sub 79 000 16.2.2019 Sub 17.7.2019 Sub 57 000 21.7.2019 Sub 22.1.2020 Sub 30.6.2021 Sub 44 000 8.9.2023 MTV Sub 23.8.2024 MTV Sub == Lähteet == == Aiheesta muualla == * * Luokka:Uuno Turhapuro -elokuvat Luokka:Vuoden 1994 suomalaiset elokuvat Luokka:Hannu Seikkulan ohjaamat elokuvat